AIEMMIN TAPAHTUNUTTA
Keinoiho toimi. Yksi kohta unohtui.
Vain siinä oli jäljellä oikeaa ihoani.
Siitä muistan, etten saa antaa virheeni toistua.
Voit olla hyvä tyyppi -
tai maailman pelastaja.
Et molempia.
Työni on puolustaa planeettaa uhkilta.
Päässäni on kapine. Poista se, ennen kuin Cecil tulee.
Väistykää. Tämä ei koske teitä.
Takuulla koskee.
En enää koskaan työskentele sinulle.
Emme siedä tätä enää.
Ovi on tuolla.
Pitäisikö minun auttaa Titaania?
Mitä sitten kerroitkaan sille penskalle...
Kerroin totuuden. Teen kaupungista paremman monille.
Sain voimani paljon vanhempana kuin... sinä.
Et soittanut takaisin. Ajattelin, ettet ollut kiinnostunut.
Yritetään.
PANKKI
RAVINTOLA RASVALUSIKKA
ETSIMME TYÖNTEKIJÖITÄ
ILMOITUS VUOKRANKOROTUKSESTA
AVOIMIA TYÖPAIKKOJA!
AVAAMME UUDELLEEN PANKKI
HÄÄTÖILMOITUS
VOITTAMATON
Mitä teet täällä?
Lupasit olla käyttämättä voimiasi ilman minua.
Tuo oli vaarallista.
Halusin nähdä, kuinka hakkaat pahiksia,
mutta he aikoivat kaataa laavaa naamallesi. Oli autettava.
Enkä käytä voimiani ilman sinua. Olet siinä.
-Me lähdemme. -Mutta haluan katsella.
Sanoin, että lähdemme.
Olenko pulassa?
Mitä luulisit?
Mene huoneeseesi.
Veljesi ja minun on keskusteltava.
Ja olenhan kieltänyt lentämästä sisällä.
Äiti...
Pelkäsin, että näin kävisi.
Tiedän, mutta hän käyttää voimiaan väkisinkin.
Lupasit, että kouluttaisin häntä.
Hän on kovin nuori, Mark.
Niin on, mutta sinnikäs.
Olisitpa nähnyt hänet.
Haluan vain, että hän saisi normaalin lapsuuden.
Tai niin normaalin kuin voimme tarjota.
Lupaan olla varovainen.
Pidän huolta, ettei häneen tai muihin satu.
Tiedän, ettet pyytänyt tätä.
Et sinäkään.
Mutta olemme perhe.
Keksimme keinot yhdessä.
Tajusitko tuosta mitään?
Sen pitäisi olla arkkitehtuurin johdantokurssi.
On se aika mutkikasta, mutta sitä on hauska soveltaa.
Missä tarkkaan ottaen sovellat sitä?
Rakentaessani pienoismalleja ja sellaisia.
Eve? Luoja. Arvelinkin, että se olit sinä.
Amber!
Nähdään luennolla ensi viikolla.
Ei ollut tarkoitus häiritä.
Ei haittaa. Hauska nähdä sinua.
En tiennyt, että opiskelet.
Vain osa-aikaisesti,
mutta käyn arkkitehtuurin ja tekniikan luennoilla.
Haluan kehittyä voimieni käyttämisessä. Koska rakennan kaikenlaista,
tämä tuntui järkevältä.
En tullut ajatelleeksi, että supersankarien -
on opeteltava käyttämään voimiaan.
Se on muutakin kuin trikoissa tappelua.
Onko sinulla kiire?
Menisimmekö kahville vaihtamaan kuulumisia kunnolla?
Debbie ja Oliver ovat siis kunnossa?
Ovat. Mark pelasti heidät Angstrom Levyltä.
Se oli rankkaa, mutta he voivat jo paljon paremmin.
Luojan kiitos.
Sitten Mark ja Cecil riitelivät,
joten Mark on nyt omillaan.
Ja...
Markista puheen ollen,
minun on kai kerrottava jotain.
Te seurustelette.
Ei hätää. William kertoi.
Olen iloinen puolestanne.
En halunnut pilata välejämme.
Olen toki iloinen, ettei se tapahtunut seuraavana päivänä,
mutta suoraan sanoen mietinkin,
päätyisittekö yhteen erottuamme.
Onko se selvää kaikille paitsi meille?
Ehkä hiukan.
Mutta oikeasti, Mark ja minä...
Maailmamme olivat liian erilaiset.
Teille ne asiat ovat yhteisiä.
Niin, ja rehellisesti sanoen se tuntuu hyvältä.
Se on jännittävää, mutta samalla vaivatonta. Ymmärrätkö?
Itse asiassa ymmärrän.
Hetkinen.
On eräs tyyppi nimeltä Kyle, ja...
Jatka.
Se ei ole kätkössä vuoren alla eikä siellä ole uima-allasta,
mutta se on meidän.
Kauppakirja on minun nimissäni...
Lyömme rahoiksi, kun myymme sen aikanaan,
mutta toistaiseksi kiva palata taas kotiin.
Se on isompi kuin luulin.
Olen kuullut tuon...
Hetkinen, anteeksi. Vanha minä puhui taas.
Olinko tuollainen?
Oli miten oli, se on aika iso.
Vähän tomutusta ja uusia kalusteita,
ja se on taas täydellinen rikollisten rökityspalatsi.
Tulkaa, esittelen paikat.
Voimme etsiä sinulle huoneen, ennen kuin toiset valitsevat.
Kai haluat ikkunan?
Vau, tämäpä... noloa.
En muistanut, että vanha huoneeni oli näin...
Sinun näköisesi?
Niin kai.
Näytätte iloisilta.
Ja taistelitte oikeita superroistoja vastaan.
Kuten sinäkin, niinhän?
Olet ollut supersankari lapsesta asti.
Niin, mutten tällainen.
Voimieni paljastuttua vanhempani innostuivat.
Yhtäkkiä takapihan futispelien sijaan -
harjoittelin kuristuksia ja pommien purkamista.
Toimin yksin kaupungissamme, mutta ne olivat pikkujuttuja.
Jengejä, pankkiryöstöjä, kadonneita lemmikkejä.
Siellä oli ehkä yksi superpahis 300 kilometrin säteellä.
Sinulla sentään oli vanhemmat.
Omani myivät minut hallitukselle pihvi-illallisen hinnalla,
joten minulla oli vain tieteilijöitä.
Jotka avasivat minut ja istuttivat roinaa -
joka puolelle hermostoani.
Olen pahoillani. Se oli varmaan raskasta.
Parempi niin kuin olla mitättömyys.
Kaikilla on ollut rankka lapsuus.
Ei kuten meillä.
Olisin antanut teininä mitä vain tällaisesta paikasta.
Olen täällä nyt ensimmäistä kertaa.
Säilytin oikeaa kehoani toisaalla.
Teinitiimi oli aina harhaanjohtava nimi.
Emme kai ala käyttää sitä taas? Olen aikuinen mies.
Hän on oikeassa. Tarvitsemme uuden nimen.
Rex ja räjähteet. Rex ja eksänsä.
Rex Splode ja muutama muu, joiden nimillä ei ole väliä.
Mitä? Toteutan vain kansan toiveet.
Amanda, odota. Se on oma pikku projektini.
Hyvä on.
Anteeksi. Se ei ole vielä valmis esiteltäväksi.
Se siis varakämpästäni kaupungissa.
Olet tervetullut, Eve. Kaikille on tilaa.
Tai voisit liittyä taas ryhmään.
Kiitos, mutta ei se olisi samanlaista.
Uskomatonta, että Kate jäi Vartijoihin.
Hän nai Kuolemattoman.
Meitä tuskin kutsutaan nyt häihin.
Minne aiot mennä?
Muutan takaisin vanhempieni luo.
Oikeastiko?
Miksi?
He ovat vanhempani. Minun on korjattava välimme.
Ja haluat lähemmäs Markia, etkö vain?
Luulin, ettet ole enää ääliö.
Pienin askelin.
Tätä ei voi hyväksyä.
Paras salamurhaajani homehtuu inhottavassa amerikkalaisvankilassanne,
ettekä tee asialle mitään!
Koska asia ei liity minuun.
Kaappasitte Konekallon imperiumin,
joten peritte hänen velvollisuutensa Veljeskuntaa kohtaan.
Herra Liu, kaikella kunnioituksella,
en piittaa Veljeskunnastanne.
Otin kaupungin haltuuni. En halua muuta.
Te ja kaverinne saatte pitää muun.
Tämä ei toimi niin.
Kuulutte nyt Veljeskuntaan,
ja hoidatte tämän ongelman alueellanne.
Vaikka olisin samaa mieltä, enkä ole,
se oli henkilökohtainen kostoretki.
Multi-Paul hankkiutui itse ongelmiin. Ratkaiskoon asian itse.
Pomo, voimmeko jutella?
Teet toki asiat omalla tavallasi,
mutta jopa Konekallo totteli Veljeskuntaa.
He ovat jakaneet maailman keskenään.
Tee heidän mielikseen. Saisimme olla rauhassa.
Tai mitä?
Tai he korvaavat sinut toisella.
Omalla miehellään. Sitten hän tekee sen.
Ja me ja perheesi pääsemme hengestämme.
Saimme juuri itäpuolen rauhoitettua.
Emme kaipaa huomiota, jollaista Multi-Paulin vapauttaminen -
toisi osaksemme.
Emme voi muuta.
Enkä voi etäsiirtää häntä ulos.
Heillä on energiakenttä tai jokin.
Ehkä Konekallo tiesi jotain.
Sano Liulle, että hoidan asian tämän kerran.
Sitten en enää halua nähdä hänen naamanpuolikastaan kaupungissani.
Noin en aio sanoa, mutta...
Asia selvä, pomo.
Odota!
Pystyt kyllä parempaan.
Epäreilua. Olet paljon nopeampi.
Sanoin, että alamme harjoitella. En väittänyt sitä helpoksi.
Milloin opetat taistelutaitoja?
Olen treenannut netissä näkemiäni juttuja.
Yksi asia kerrallaan.
Lentäminen ensin, taisteleminen sitten.
Pysy perässä, tai myöhästymme.
Mistä?
Odota!
Tämä on mahtavaa!
Muista sopimuksemme.
Tiedän. En käytä voimiani julkisesti ilman lupaa.
Juuri niin.
Kiitos vielä tästä, Art.
Ilo on minun puolellani.
Oli mukavaa tavata pikkukaveri viimein.
No niin. Valmistautukaa, sillä...
Omni-Poika on täällä!
Jestas. Hän sanoi, että "O" tarkoittaisi Oliveria.
Odottaisitko hetken?
Tietenkin.
Etkö pidä siitä?
Asu on hieno.
Ongelma on nimi.
Miksi?
Se ja symboli muistuttavat ihmisiä isästä.
Tiedän. Tosi hieno juttu.
Oliver, isä teki täällä hirmutekoja.
Tekoja, jotka muistetaan pitkään.
Mutta sanoit, että hän on nyt erilainen.
Kun pelastan ihmisiä tässä asussa, he tajuavat.
Se on mutkikkaampaa.
Tarvitaan paljon aikaa ja vaivaa,
ennen kuin hän saa anteeksi.
Ehkä niin käy jonain päivänä,
muttemme ole vielä lähelläkään sitä.
Ymmärrätkö?
Kyllä kai.
Huhutaan, että katkaisit välisi Ceciliin.
Niin. On muutoksen aika.
Monessakin mielessä.
Mikä tämä on?
Uusi alku.
RÄÄTÄLINLIIKE
Näytät upealta.
Enpä tiedä. Vähän vakavahenkinen.
Keskeytämme iltapäiväklassikot.
Paytonin vankilaan on hyökätty.
Ensiraporttien mukaan mukana on supervoimaisia henkilöitä.
Voi jukra! Hieno juttu!
Pääsemme kokeilemaan pukujamme.
Hyvä on. Voit tulla mukaan, mutta...
Tiedän. En taistele.
Katselen vain. Mennään, ettemme myöhästy.
Kiitä Artia.
Kiitos, Art.
Se oli ilo.
Hän ei tiedä, missä se on.
Mieleeni muistuu eräs toinen poika, jonka tunsin.
Oli jo aikakin.
Katso noita typeryksiä.
Heidän aseensa vain kutittavat.
Heidän panssarinsa ovat ohuita kuin halpa vessapaperi.
Keitä he ovat?
Tuo on Kursk.
Hänellä on sähkövoimia.
Tuo toinen on Ahjo.
Hänen kehonsa puvun sisällä on kai laavaa.
Olen kohdannut heidät.
Löylytetään heidät, Mark.
Odotahan.
Ensinnäkin, julkisella paikalla kutsut minua Voittamattomaksi.
Ja kutsu sinä minua Omni-Po...
Hetkinen. En keksinyt vielä uutta nimeä.
Ei haittaa, sillä en kutsu sinua miksikään.
Pysyttelet vain täällä ja katselet.
-He tarvitsevat apua. -Oliv...
Poika! Voi... Pysähdy!
Ahjo, täällä sataa poikia.
Anna hänen olla!
Oliver, oletko kunnossa?
Luulin, ettemme käytä oikeita nimiämme.
Luojan kiitos.
Etkö säästänyt toista minulle?
Pilailetko?
Käskin vain katsella. Tapatit melkein itsesi!
Olen kunnossa. Se hädin tuskin sattui.
Älä enää ikinä tee noin.
Mutta nuo tyypit...
Aivan sama. Joko kuuntelet tai lähdet kotiin.
Ymmärrätkö?
Hyvä on, anteeksi.
Anteeksi.
Kiitos.
Näinkö?
Sitten haista sitä.
Maista nyt.
Sen pitäisi maistua mustaherukalta,
tummalta kirsikalta, multaiselta?
Hämmästyttävää. Mistä opit kaiken tämän?
Harrastimme Nolanin kanssa viiniturismia.
Siis ennen...
Matkakirjailijapuolison etuja, oletan?
Juuri niin.
Mitä?
Olet täynnä yllätyksiä.
Viinistä pitäminen tuskin on yllättävää.
Viime treffiemme jälkeen en vain olettanut, että toisia tulisi.
Olen pahoillani, Paul.
En tarkoittanut antaa sellaista kuvaa. Minulla oli vain...
paljon ajateltavaa.
Ei se mitään.
Ajattelin, ettet ehkä ollut valmis.
Se olisi ymmärrettävää -
kaiken kokemasi jälkeen.
Paul, haluan olla täällä tänä iltana.
Kiitos, että olet rehellinen minulle.
Totta kai.
Löysin sen multaisen maun.
Paul.
Debbie?
Olemme tunteneet toisemme vuosia,
mutta et tunne minua.
Et oikeasti. Enkä halua valehdella sinulle kuten Nolan minulle.
Minä...
Hyvä on.
Nolan ei ollut matkakirjailija.
Eikä hän ole kuollut.
Kaikki ne Chicagon tapahtumatko? Nekö olivat Nolan ja Mark?
-Niin. -Ja uusi poika on...
Toiselta planeetalta.
Anteeksi, etten kertonut aiemmin.
Ei, se vain...
Ehkä minun pitäisi lähteä.
Mitä? Miksi?
Olen vain tavallinen kaljuuntuva ja selkävaivainen mies.
En osaa lentää.
Hädin tuskin pystyn hölkkäämään.
Älä tuhlaa aikaasi kaltaiseeni.
Paul, olet paljon enemmän.
Olet fiksu ja kiltti, ja esität pitäväsi mullalta maistuvasta viinistä.
Ja pidän hiuksistasi.
Todellako?
Todella.
"Olemme normaali perhe."
Sanoit aina niin, kun olin lapsi.
Tiedämme kumpikin, ettei se ole totta.
Ei koskaan ollut.
Tiedän, että voimani ahdistavat teitä.
Joskus ne ahdistavat minuakin,
mutta ne ovat osa minua nyt ja aina.
Pyydän teitä viimein hyväksymään sen.
Näinkö asia siis on?
Sinulla on supervoimia,
joten luulet siis voivasi esittää uhkavaatimuksia vanhemmillesi?
Ei, isä,
mutta jos hyväksytte tyttärenne supervoimat,
suostun olemaan käyttämättä niitä kotona.
Se ei silti tarkoita, että lakkaisin auttamasta niillä ihmisiä.
Haluan tulla toimeen kanssanne, koska rakastan teitä molempia,
ja tiedän, että tekin rakastatte minua,
mutta teidän on hyväksyttävä minut tällaisena.
Kokonaisena.
Muuten emme enää tapaa.
Olen väsynyt tuntemaan itseni kummajaiseksi -
aina kotiin tullessani, enkä ansaitse sitä.
Samantha...
Olen tosissani.
Siinä tarjoukseni.
En käytä voimiani kotona,
ettekä te syyllistä minua siitä, kuka olen.
Kulta, totta kai hyväksymme sinut.
Adam, hän on tyttäresi.
Hyvä on. Sovittu.
Tarvitsen oluen.
Saisinko myös muuttaa tänne hetkeksi?
En tiedä, miten saisin sinut tajuamaan.
Tulittekin jo.
Kai muistatte Paulin?
Hei, Mark. Hei, Oliver.
Nämä ovat... Olimme sarjiskaupan avajaisissa.
Aiotteko nyt paritella?
Äitinne ja minä... En tiedä, kertoiko hän,
mutta olemme jutelleet paljon, ja...
Katsokaa. Olette uutisissa.
Olemmeko?
Oliver!
Olen kunnossa. Se oli mahtavaa!
Emme me ole tuossa. Miten...
Kerroitko hänelle?
-Mark... -Ei huolta.
Osaan pitää salaisuuden.
Myin kerran talon kuululle rocktähdelle, enkä kertonut kenellekään.
Niinkö? Kenelle?
Nimenomaan.
Asu on selvästi Voittamattoman innoittama.
Emme tiedä, kuka tämä uusi sankari on,
mutta some nimesi hänet "Pikku-Voittamattomaksi".
UUTISRAPORTTI - VANKILAISKU
Oletko nyt Pikku-Voittamaton?
Hei.
Miten vanhempiesi luona meni?
Paremmin kuin odotin.
Selitin tunteeni ja esitin uhkavaatimukseni.
Ja?
Pääsimme sopimukseen.
Hienoa.
Loistavaa. Kerroitko, että aloit taas opiskella?
Kerroin.
Siitä puheen ollen, tapasin Amberin kampuksella.
Ai, vau. Miten hän voi?
Hyvin. Yliopistoelämä sopii hänelle.
Näytät itse hiukan rasittuneelta. Kuinka voit?
Mistä aloittaisin?
Art teki minulle ja Oliverille uudet asut,
mutta sitten Oliver seurasi minua taisteluun -
ja melkein tapatti itsensä.
Mitä? Pahus.
Hän on kunnossa. Häntä jopa ärsytti, että päihitin Kurskin ja Ahjon yksin.
Kotona äitini oli paljastanut -
henkilöllisyyteni uudelle poikaystävälleen kysymättä lupaa.
Melkoinen päivä sinulla.
En taida pystyä tähän.
Miten voin olla poika, veli,
poikaystävä ja supersankari yhtä aikaa?
Tuotan taas kaikille pettymyksen.
Mark.
Ajattelet asiaa väärin.
Kaikki sinuun tukeutuvat, äitisi, Oliver ja minä,
olemme myös tässä sinun tukenasi.
Et ole yksin, "Pikku-Voittamaton".
Hitto vie. Näitkö sen?
Kysytkin. Tallensin sen puhelimeeni.
Toivottavasti tuo on kofeiinitonta.
Voi luoja.
Anteeksi, Nate. Tämä paikka on karmiva.
Mahdatko olla hiukan vainoharhainen?
Et ollut näkemässä.
Liskoliiga tunkeutui tukikohtaan juuri tästä.
Olin siivoamassa jälkiä.
Verta oli valtavasti.
Valtavasti... osia.
Kuulemma,
mutta turvallisin paikka on siinä, mihin salama jo iski,
koska salama ei lyö ikinä kahdesti samaan paikkaan.
Eivät salamat toimi niin...
Se kävi helpommin kuin luulin.
Yhdysvaltain armeijan tapaista.
Kaikki korjataan mahdollisimman halvalla.
Katso. Uusia ystäviä.
Taas typerä erilainen pultti.
Kuka tämän romun suunnitteli?
Hei, varo vähän!
Ydinkärjet eivät laukea tärähdyksestä, idiootti.
Mutta sattuvat, jos putoavat päähän, mäntti.
Sieltä he tulevat.
Viimeinkin. Kylläpä se kesti.
Luovuttakaa se. Olette alakynnessä.
-Ja alivoimaisia. -Tuurinne ehtyi.
Ja nyt minä sanon jotain.
Missä loput ovat?
Riitämme mainiosti kaltaisillenne.
Statuksemme on laskenut.
Mitä? Ansaitsemme saada murhata koko porukan.
Tule alas, tai jäät paitsi hauskuudesta.
Kuka olisi arvannut, että Vartijoiden yhteinen heikkous -
on heidän hermostonsa?
Minä. Siksi rakensin tuon.
Ampuisitko häntä, ennen kuin hän monistuu taas?
Älä enää ikinä pelasta henkeäni noin.
Varo!
Unohdit tämän.
En suinkaan.
Ole hyvä vain.
-Mark! -Mitä?
Seuraamme kriisiä samassa ydinohjussiilossa,
johon Liskoliiga hyökkäsi vain kuukausia sitten.
MAULER-KAKSOSET ISKIVÄT TAAS
Maapallon Vartijat ovat paikalla,
mutta toistaiseksi tilanteesta ei kuulu uutta.
TOIMINTAHÄIRIÖ
Jatkamme raportoimista...
En enää työskentele Cecilille, mutta...
Autat yhä ihmisiä.
Niin.
Asia selvä siis. Kunhan...
Ole varovainen.
Miksemme jättäisi heitä ulos?
Antaa rakettimoottorin kärventää heidät.
Panttivankeja tapetaan vasta kun on tarpeen.
Sitä paitsi he taitavat yhä tajuta, mitä tapahtuu.
Haluan heidän tietävän, että he hävisivät.
Pääsemme tunteilusi takia vielä hengestämme.
Koordinaatit on asetettu.
Onko meidän sinustakin aika hallita maailmaa?
On.
Pois tietokoneen luota.
Kuka sinä olet?
Tuo on Pikku-Voittamaton. Näin hänet telkkarissa.
Hän on uusi.
Tai siis oli.
Missä Mark on? Meidän piti lähteä lentämään.
...Pikku-Voittamattoman mentyä siiloon.
Hyökkääjät ovat katkaisseet yhteydet...
Oliver.
Pahus. Onko Mark siellä?
Odota. En halua, että...
-Ehkä häneen sattui. -Oliver!
Haluatko kutsua apua?
Ikävä juttu. Et voi.
Eikä voi kukaan muukaan,
kunhan tuhoamme koko planeetan viestiyhteydet -
EMP-ohjuksellamme.
Joudutte maksamaan suojatun järjestelmämme käyttämisestä.
Olemme nyt jotain pahempaa kuin superroistoja.
Olemme liikemiehiä.
Kas vain.
Sitkeä kaveri "Pikku"-nimeensä nähden.
Ammu häntä uudelleen, ja laukaistaan ohjus.
Olette pahassa pulassa.
Loppuiko koulu juuri?
Hoitele hänet vain.
Mitä teet täällä?
Pelastan sinut. Pelkäsin, että olit kuollut.
Kuolette molemmat.
Häivy täältä. Pärjään kyllä.
Niin minäkin.
Käskin sinun lähteä!
Olen kunnossa. Veit vain huomioni.
En väitä, että häviämme, mutta...
Kaiken varalta.
Lähden sen perään. Mene heti kotiin!
Kuulit, mitä hän sanoi.
Kuten sanoin, olette pahassa pulassa.
Emme yleensä tapa lapsia, mutta kerta se on ensimmäinenkin.
Miten sinä...
Varoitimme sinua, pikku paskiainen!
Pahus vieköön.
Tarvitset leikkauksen.
Enkä tiedä, onnistummeko sittenkään...
Helvetti!
Noin pahiksille käy.
Luovutan!
Myöhäistä.
Sinä...
Lapsi.
Ei ollut tarkoitus. Se oli vahinko.
En tarkoittanut tappaa heitä. Pelastin teidät.
He ovat vain järkyttyneitä.
Edes supersankarit eivät odota tuollaista lapsilta.
Tiedän, että yritit vain...
Käskin pysyä erossa perheestäni.
Tulin vain siivoamaan veljesi sotkut.
Hetkinen.
Olet tainnut kouluttaa häntä alalle.
Mitä? Pysäytin heidät, enkö vain?
Taivaalle. Heti!
Mitä oikein ajattelit?
Käskin sinut kotiin!
Miksi olet noin vihainen? Voitimme. Voitin pahikset.
Sinä... Minä...
Tapoit heidät!
Ei ollut tarkoitus, mutta nyt heistä ei ole vaaraa.
Etkö kuunnellut äitiä ja minua? Me emme tapa!
Lakkaa huutamasta minulle.
Näin uutiset ja huolestuin sinusta.
Yritin auttaa, ja nytkö olet vihainen minulle?
Oliver, odota!
Milloin opit noin nopeaksi?
Pysähdy!
Kuuntele, sopiiko?
Tajuan, ettet tarkoittanut tappaa heitä.
Pelkäsit puolestani ja halusit auttaa.
Et voi tappaa ikään kuin se olisi pikkujuttu.
Sinä tapoit sen, joka katkaisi äidin käden.
Se oli vahinko.
Niin oli tämäkin.
Oliver, se on väärin.
Miksi? Sinä ja äiti käskette käyttämään voimiani vastuullisesti.
Eikö ole vastuullista tehdä -
pahiksista vaarattomia?
Elämä on kallisarvoista. Emme riistä sitä noin vain.
Ei se ole kallisarvoista.
Ihmiset tappavat toisiaan jatkuvasti.
Eivätkä useimmat ole edes kaltaisiamme.
He ovat vain normaaleja.
Kuulostat aivan isältä.
Entä sitten? Mitä vikaa siinä on?
Esität tietäväsi kaiken,
mutta oletko ajatellut, että ehkä isä oli oikeassa?
Hemmetti.
Hei.
Anteeksi kamalasti. Uskomatonta, että olen myöhässä ensitreffeiltämme.
Ei se mitään. Näin uutiset.
Ei, treffien pitäisi olla erityiset, ja...
Mark, lopeta.
Tiedämme molemmat, miten tämä toimii.
Oikeastiko?
Ihan oikeasti.
Miksi olen näin onnekas?
En tiedä.
Cecil ei antanut uutisoida tätä,
mutta Oliver seurasi minua siiloon.
Hän näki Maulerien käyvän päälleni ja tappoi heidät.
Mitä? Hyvä luoja.
Ehkä ensimmäisen tappaminen oli vahinko,
mutta Kuolematon kertoi, että toinen antautui.
Mitä aiot tehdä?
En tiedä.
En yritä vähätellä hänen tekoaan,
mutta hän on vasta lapsi.
Hän ei osaa vielä hallita voimiaan.
Niin, mutta hän ei tunnu olevan pahoillaan asiasta.
Aivan kuten isäni.
En tiedä, mitä teen.
En osaa kasvattaa Oliverin kaltaista lasta.
Unohdat äitisi. Hän teki hyvää työtä kanssasi.
Ennen kuin paljasti henkilöllisyyteni uudelle poikaystävälleen.
Sinä menetit isäsi, mutta hän menetti miehensä.
Eikö hän ansaitse jonkun elämäänsä?
Hyvä on, hän kertoi Paulille,
mutta kenelle Paul kertoisi? Kuka edes uskoisi häntä?
Missä olisin ilman sinua?
Varmaan yhä etsimässä Mount Rushmorea.
Luultavasti.
Nämä ovat oudot ensitreffit.
Eivät huonoimpani.
Nepä olivat lyhyet treffit.
Päätimme lykätä niitä.
Missä Oliver on?
Huoneessaan.
Sanoin, että juttelisimme, kun tulet kotiin.
Jatkaisinko minä?
Ei tarvitse.
Tarvitsen tätä. Tunnen oloni normaaliksi.
Selvä.
Sinä peset, minä kuivaan?
Sopii.
Anteeksi, että suutuin Paulista.
Tarvitset jonkun, jolle voit puhua kaikesta,
kuten minä Evelle.
Niin.
Ja minun olisi pitänyt puhua siitä ensin kanssasi.
Tämä on uutta.
Meille kaikille.
Sanoit Markille, ettei elämä ole kallisarvoista.
Ettei haittaa, vaikka jotkut kuolevat. Oletko todella sitä mieltä?
Tavallaan.
Eikö minun elämäni ole arvokas?
Välittäisitkö, jos kuolisin?
Tietenkin. En halua sinun kuolevan. Rakastan sinua.
Niin minäkin sinua,
mutta ajattele kaikkia muita tämän planeetan ihmisiä.
Kaikilla on ystäviä ja perheenjäseniä, jotka surisivat heitä.
Se, ettet tunne heitä,
ei tee heistä vähemmän tärkeitä.
Ymmärrätkö?
Maulereilla ei ollut ystäviä tai perhettä.
Ymmärrän. En tee niin enää.
Sinun täytyy olla tosissasi.
Niin olenkin.
Hyvä on.
Tule.
Sainpas!
Mark, oletko kunnossa?
Mikä se oli?
En tiedä.
Tule.
Kuinka onnellinen perhe.
Tekstitys: Tero Vaaja
Luova tarkastaja Pirkka Valkama